b"\n_START_ARTICLE_\nJoaqu\xc3\xadn S\xc3\xa1nchez Rodr\xc3\xadguez\n_START_SECTION_\nCarrera esportiva\n_START_PARAGRAPH_\nEl club on Joaqu\xc3\xadn ha jugat m\xc3\xa9s temporades \xc3\xa9s el Real Betis Balompi\xc3\xa9, on va comen\xc3\xa7ar en les categories inferiors. Quan va aconseguir entrar en l'equip, ell seguia vivint a Cadis, i anava a Sevilla cada dia a entrenar. El 26 d'agost de 2000 va debutar amb el primer equip._NEWLINE_A punt de comen\xc3\xa7ar la temporada 2006 - 2007, Joaqu\xc3\xadn va fer unes declaracions on deia que era el moment d'anar-se'n del Reial Betis, i tant el club andal\xc3\xbas com el Val\xc3\xa8ncia CF, van arribar a un acord per a traspassar el jugador al club merengot. Per\xc3\xb2 un dia abans del primer partit de Lliga, precisament entre els dos clubs implicats, el president del club b\xc3\xa8tic, Manuel Ruiz de Lopera es va negar a traspassar-lo de moment, i va obligar a Joaqu\xc3\xadn a anar-se'n cedit a l'Albacete Balompi\xc3\xa9, cancel\xc2\xb7lant-se la cessi\xc3\xb3 a \xc3\xbaltima hora. Finalment Joaqu\xc3\xadn va fitxar pel Val\xc3\xa8ncia CF a canvi de 25 milions d'euros, encara que a punt va estar de fitxar-lo l'Olympique de Li\xc3\xb3, ja que aquest club oferia 20 milions d'euros m\xc3\xa9s l'internacional franc\xc3\xa8s Sydney Govou._NEWLINE_El dia 28 d'agost de 2006 va ser presentat com a jugador del Val\xc3\xa8ncia CF. Va ser aclamat pels m\xc3\xa9s de 8.500 aficionats valencianistes que l'esperaven la seva arribada a l'estadi de Mestalla. Joaqu\xc3\xadn, emocionat, va retreure t\xc3\xadmidament el comportament autoritari de Manuel Ruiz de Lopera, m\xc3\xa0xim accionista del Real Betis Balompi\xc3\xa9, i va agrair als dirigents del Val\xc3\xa8ncia l'esfor\xc3\xa7 i l'inter\xc3\xa8s que van mostrar en tot moment pel seu fitxatge._NEWLINE_El 2013 el M\xc3\xa0laga va acordar-ne el trasp\xc3\xa0s a l'ACF Fiorentina de la Serie A italiana._NEWLINE_El 2015 torn\xc3\xa0 al Betis, amb un contracte de tres anys."